ระเบียบ กระเบียบ ก.ศป.ว่าด้วยวิธีการสอบสวนและสิทธิของตุลาการศาลปกครองซึ่งถูกกล่าวหาว่ามีเหตุให้ต้องพ้นจากตำแหน่งพ.ศ. ๒๕๔๔ อาศัยอำนาจตามความในมาตรา ๒๔ วรรคห้าแห่งพระราชบัญญัติจัดตั้งศาลปกครองและวิธีพิจารณาคดีปกครอง พ.ศ. ๒๕๔๒ ก.ศป. โดยความเห็นชอบของที่ประชุมใหญ่ตุลาการในศาลปกครองสูงสุดออกระเบียบไว้ดังต่อไปนี้ข้อ ๑ ระเบียบนี้เรียกว่า ระเบียบ ก.ศป. ว่าด้วยวิธีการสอบสวนและสิทธิของตุลาการศาลปกครองซึ่งถูกกล่าวหาว่ามีเหตุให้ต้องพ้นจากตำแหน่ง พ.ศ. ๒๕๔๔ข้อ ๒[๑]ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ ตุลาการศาลปกครองซึ่งถูกกล่าวหาว่ามีกรณีดังต่อไปนี้ต้องถูกสอบสวนและพิจารณาตามวิธีการที่กำหนดไว้ในระเบียบนี้(๑)ปฏิบัติหน้าที่บกพร่องอย่างร้ายแรงหรือประพฤติตนไม่สมควรตามที่กำหนดในวินัยแห่งการเป็นตุลาการศาลปกครองตามมาตรา ๒๒ วรรคสอง (๑)(๒) หย่อนความสามารถในอันที่จะปฏิบัติหน้าที่ราชการหรือเจ็บป่วยไม่อาจปฏิบัติหน้าที่ราชการโดยสม่ำเสมอแต่ไม่ถึงเหตุทุพพลภาพ ตามมาตรา๒๒ วรรคสอง (๒)(๓)ขาดคุณสมบัติของการจะได้รับแต่งตั้งเป็นตุลาการในศาลปกครองสูงสุดหรือตุลาการในศาลปกครองชั้นต้น ตามมาตรา ๑๓ หรือมาตรา ๑๘ วรรคหนึ่ง แล้วแต่กรณี(๔)มีลักษณะต้องห้ามในขณะดำรงตำแหน่งเป็นตุลาการในศาลปกครองสูงสุดหรือตุลาการในศาลปกครองชั้นต้น ตามมาตรา ๑๔ หรือมาตรา ๑๘ วรรคสอง แล้วแต่กรณี(๕)เป็นโรคหรือมีการหรือจิตใจไม่เหมาะสมที่จะเป็นตุลาการศาลปกครองตามประกาศ ก.ศป.ที่ออกตามความในมาตรา ๒๑ วรรคหนึ่ง (๗)(๖) ทุจริตต่อหน้าที่ราชการ ตามมาตรา ๒๓ (๑)(๗)กระทำผิดวินัยอย่างร้ายแรงตามที่กำหนดในวินัยแห่งการเป็นตุลาการศาลปกครองตามมาตรา๒๓ (๒)ข้อ ๔ เมื่อตุลาการศาลปกครองผู้ใดถูกกล่าวหาตามข้อ๓ ให้ตุลาการศาลปกครองดังต่อไปนี้ดำเนินการสอบข้อเท็จจริงในเบื้องต้นโดยมิชักช้าโดยจะให้ผู้กล่าวหาหรือผู้ที่เกี่ยวข้องชี้แจงเรื่องราวเป็นหนังสือหรือโดยบันทึกเรื่องราวและความเห็น หรือโดยตั้งคณะบุคคลขึ้นสอบข้อเท็จจริงก็ได้(๑) อธิบดีศาลปกครองชั้นต้นของแต่ละศาลในกรณีผู้ถูกกล่าวหาเป็นตุลาการในศาลปกครองชั้นต้นในศาลนั้น(๒) ประธานศาลปกครองสูงสุดในกรณีผู้ถูกกล่าวหาเป็นอธิบดีศาลปกครองชั้นต้นหรือตุลาการในศาลปกครองสูงสุด(๓) ตุลาการในศาลปกครองสูงสุดคนใดคนหนึ่งที่ ก.ศป. แต่งตั้งในกรณีผู้ถูกกล่าวหาเป็นประธานศาลปกครองสูงสุดเมื่ออธิบดีศาลปกครองชั้นต้น ประธานศาลปกครองสูงสุดหรือตุลาการในศาลปกครองสูงสุดที่ ก.ศป. แต่งตั้ง แล้วแต่กรณีได้สอบข้อเท็จจริงแล้ว เห็นว่าไม่มีมูลให้ยุติเรื่อง ถ้าเห็นว่ามีมูลให้เสนอ ก.ศป.พิจารณาให้นำความในวรรคหนึ่งและวรรคสองมาใช้บังคับกับกรณีที่อธิบดีศาลปกครองชั้นต้นมีเหตุอันควรสังสัยว่าตุลาการในศาลปกครองชั้นต้นมีกรณีตามข้อ๓หรือกรณีที่ประธานศาลปกครองสูงสุดมีเหตุอันควรสงสัยว่าอธิบดีศาลปกครองชั้นต้นหรือตุลาการในศาลปกครองสูงสุดมีกรณีตามข้อ๓ ด้วย โดยอนุโลมข้อ ๕ ในกรณีที่ก.ศป. เห็นว่ามีมูลเหตุที่ถูกล่าวหา แต่ยังไม่ถึงขั้นที่จะให้ตุลาการศาลปกครองผู้นั้นพ้นจาตำแหน่งให้ ก.ศป. มีมติให้ยุติเรื่อง และให้นำผลการพิจารณาของ ก.ศป.ไปประกอบการพิจารณาเลื่อนตำแหน่งของตุลาการศาลปกครองผู้นั้น ในการนี้ ก.ศป.อาจมีมติให้ว่ากล่าวตักเตือนตุลาการศาลปกครองผู้นั้น หรือให้ตุลาการศาลปกครองผู้นั้นทำทัณฑ์บนไว้เป็นหนังสือด้วยก็ได้ในกรณีที่ ก.ศป.เห็นว่ามีมูลตามที่ถูกกล่าวหาและถึงขั้นที่จะให้ตุลาการศาลปกครองผู้นั้นพ้นจากตำแหน่งให้ ก.ศป.แต่งตั้งคณะกรรมการสอบสวนเพื่อดำเนินการสอบสวนเรื่องที่ตุลการศาลปกครองถูกกล่าวหาข้อ ๖ ให้คณะกรรมการสอบสวนตามข้อ๕ วรรคสาม ประกอบด้วยบุคคลดังต่อไปนี้(๑) ในกรณีที่ตุลาการในศาลปกครองชั้นต้นถูกกล่าวหาให้คณะกรรมการสอบสวนประกอบด้วยตุลาการในศาลปกครองชั้นต้นซึ่งดำรงตำแหน่งไม่ต่ำกว่าตุลาการศาลปกครองผู้ถูกกล่าวหาที่ก.ศป. แต่งตั้งคนหนึ่งเป็นประธานกรรมการ ตุลาการในศาลปกครองชั้นต้นที่ ก.ศป.แต่งตั้งจำนวนสามคนและกรรมการข้าราชการพลเรือนตามกฎหมายว่าด้วยระเบียบข้าราชการพลเรือนซึ่งได้รับแต่งตั้งจากคณะกรรมการข้าราชการพลเรือนจำนวนหนึ่งคนเป็นกรรมการ(๒) ในกรณีที่อธิบดีศาลปกครองชั้นต้นถูกกล่าวหาให้คณะกรรมการสอบสวนประกอบด้วยตุลาการในศาลปกครองสูงสุดที่ ก.ศป.แต่งตั้งคนหนึ่งเป็นประธานกรรมการตุลาการในศาลปกครองชั้นต้น ก.ศป.แต่งตั้งจำนวนสามคน และกรรมการข้าราชการพลเรือนตามกฎหมายว่าด้วยระเบียบข้าราชการพลเรือนซึ่งได้รับแต่งตั้งจากคณะกรรมการข้าราชการพลเรือนจำนวนหนึ่งคน เป็นกรรมการ(๓) ในกรณีที่ตุลาการในศาลปกครองสูงสุดถูกกล่าวหาให้คณะกรรมการสอบสวนประกอบด้วยตุลาการในศาลปกครองสูงสุดซึ่งดำรงตำแหน่งไม่ต่ำกว่าตุลาการศาลปกครองผู้ถูกกล่าวหาที่ก.ศป. แต่งตั้งคนหนึ่งเป็นประธานกรรมการ ตุลาการในศาลปกครองสูงสุดที่ ก.ศป.แต่งตั้งจำนวนสามคน และกรรมการข้าราชการพลเรือนตามกฎหมายว่าด้วยระเบียบข้าราชการพลเรือนซึ่งได้รับแต่งตั้งจากคณะกรรมการข้าราชการพลเรือนจำนวนหนึ่งคน เป็นกรรมการ(๔)[๒] ในกรณีที่ประธานศาลปกครองสูงสุดถูกกล่าวหาให้คณะกรรมการสอบสวนประกอบด้วย ตุลาการในศาลปกครองสูงสุดซึ่งดำรงตำแหน่งไม่ต่ำกว่าตุลาการหัวหน้าคณะศาลปกครองสูงสุดที่ ก.ศป. แต่งตั้งคนหนึ่งเป็นประธานกรรมการตุลาการหัวหน้าคณะศาลปกครองสูงสุดที่ ก.ศป.แต่งตั้งจำนวนสามคนและกรรมการข้าราชการพลเรือนตามกฎหมายว่าด้วยระเบียบข้าราชการพลเรือนซึ่งได้รับแต่งตั้งจากคณะกรรมการข้าราชการพลเรือนจำนวนหนึ่งคน เป็นกรรมการเว้นแต่ในกรณีที่ไม่มีผู้ดำรงตำแหน่งตุลาการหัวหน้าคณะศาลปกครองสูงสุดเพื่อแต่งตั้งเป็นกรรมการครบตามจำนวนหรือมีแต่ไม่อาจปฏิบัติหน้าที่ได้หรือมีเหตุจำเป็นอื่นที่ทำให้การสอบสวนไม่อาจดำเนินการได้ให้ ก.ศป. แต่งตั้งผู้ดำรงตำแหน่งตุลาการศาลปกครองสูงสุดตามที่ ก.ศป. เห็นสมควรเป็นกรรมการแทนตามจำนวนที่ขาดทั้งนี้ ให้แต่งตั้งกรรมการซึ่งเป็นตุลาการศาลปกครองตาม (๑)(๒) (๓) หรือ (๔) แล้วแต่กรณี ทำหน้าที่เป็นเลขานุการของคณะกรรมการสอบสวนด้วยคำสั่งแต่งตั้งคณะกรรมการสอบสวนตามวรรคหนึ่งให้เป็นไปตามแบบ สส. ๑ ท้ายระเบียบนี้ ข้อ ๖/๑[๓]เมื่อมีการแต่งตั้งคณะกรรมการสอบสวนตามข้อ๕ วรรคสอง ประกอบข้อ ๖ แล้ว หากกรรมการสอบสวนที่ดำรงตำแหน่งตุลาการในศาลปกครองชั้นต้นหรือตุลาการในศาลปกครองสูงสุด แล้วแต่กรณี พ้นจากตำแหน่งหรือไม่อาจปฏิบัติหน้าที่ได้ หรือมีเหตุจำเป็นอื่นที่ทำให้การสอบสวนไม่อาจดำเนินการได้ให้ ก.ศป. มีคำสั่งเปลี่ยนแปลงกรรมการสอบสวนได้ โดยแต่งตั้งผู้ดำรงตำแหน่งตุลาการในศาลปกครองชั้นต้นหรือตุลาการในศาลปกครองสูงสุด แล้วแต่กรณี ตามที่ ก.ศป. เห็นสมควรเป็นกรรมการแทนและให้แจ้งคำสั่งตามวิธีการในข้อ ๗การเปลี่ยนแปลงตัวบุคคลที่ได้รับแต่งตั้งเป็นกรรมการในคณะกรรมการสอบสวนหรือการเปลี่ยนแปลงตำแหน่งหรืออาวุโสของบุคคลดังกล่าวไม่กระทบกระเทือนถึงการสอบสวนที่ได้กระทำไปแล้วหรือการแต่งตั้ง แล้วแต่กรณีข้อ ๗ ให้คณะกรรมการสอบสวนมีหนังสือแจ้งคำสั่งแต่งตั้งคณะกรรมการสอบสวนให้ตุลาการศาลปกครองผู้ถูกกล่าวหาทราบโดยเร็วโดยให้ตุลาการศาลปกครองผู้ถูกกล่าวหาลงลายมือชื่อและวันที่รับทราบไว้เป็นหลักฐานในการนี้ ให้มอบสำเนาคำสั่งให้ตุลาการศาลปกครองผู้ถูกกล่าวหาหนึ่งฉบับด้วยในกรณีที่ตุลาการศาลปกครองผู้ถูกกล่าวหาไม่ยอมรับทราบคำสั่งหรือไม่อาจแจ้งให้ตุลาการศาลปกครองผู้ถูกกล่าวหาทราบได้ให้คณะกรรมการสอบสวนบันทึกไว้เป็นลายลักษณ์อักษรข้อ ๘ การประชุมคณะกรรมการสอบสวนต้องมีกรรมการมาประชุมไม่น้อยกว่ากึ่งหนึ่งของจำนวนกรรมการทั้งหมดจึงจะเป็นองค์ประชุมถ้าประธานกรรมการไม่มาประชุมหรือไม่อาจปฏิบัติหน้าที่ได้ให้ที่ประชุมเลือกกรรมการคนหนึ่งเป็นประธานในที่ประชุมการลงมติของที่ประชุมให้ถือเสียงข้างมากกรรมการคนหนึ่งให้มีหนึ่งเสียงในการลงคะแนนและห้ามมิให้งดออกเสียงถ้าคะแนนเสียงเท่ากันให้ประธานในที่ประชุมออกเสียงเพิ่มขึ้นอีกเสียงหนึ่งเป็นเสียงชี้ขาดข้อ ๙ ตุลาการศาลปกครองผู้ถูกกล่าวหามีสิทธิคัดค้านผู้ได้รับแต่งตั้งเป็นกรรมการสอบสวนถ้าผู้นั้นมีเหตุอย่างหนึ่งอย่างใดดังต่อไปนี้(๑)รู้เห็นเหตุการณ์ในขณะตุลาการศาลปกครองผู้ถูกกล่าวหากระทำการตามเรื่องที่ถูกกล่าวหา(๒) มีประโยชน์ได้เสียในเรื่องที่สอบสวน(๓) มีสาเหตุโกรธเคืองกับตุลาการศาลปกครองผู้ถูกกล่าวหา(๔) เป็นผู้กล่าวหา หรือเป็นคู่หมั้น คู่สมรส บุพการีผู้สืบสันดาน หรือพี่น้องร่วมบิดามารดาหรือร่วมบิดาหรือมารดาของผู้กล่าวหา(๕) มีเหตุอื่นซึ่งอาจทำให้การสอบสวนเสียความเป็นธรรมการคัดค้านผู้ได้รับแต่งตั้งเป็นกรรมการสอบสวนให้ทำเป็นหนังสือยื่นต่อ ก.ศป.ภายในเจ็ดวันนับแต่วันที่ทราบหรือถือว่าทราบคำสั่งแต่งตั้งคณะกรรมการสอบสวนโดยให้แสดงข้อเท็จจริงที่เป็นเหตุแห่งการคัดค้านไว้ในหนังสือคัดค้านว่าจะทำให้การสอบสวนไม่ได้ความจริงหรือความยุติธรรมอย่างไรในการพิจารณาเรื่องการคัดค้านผู้ซึ่งถูกคัดค้านอาจทำคำชี้แจงเป็นหนังสือได้ หาก ก.ศป.เห็นว่าหนังสือคัดค้านมีเหตุผลรับฟังได้ให้สั่งให้ผู้ซึ่งถูกคัดค้านพ้นจากการเป็นกรรมการสอบสวนและมีคำสั่งแต่งตั้งกรรมการสอบสวนคนใหม่เข้าทำหน้าที่แทนให้ครบถ้วนตามที่กำหนดไว้ในข้อ๖ หากเห็นว่าหนังสือคัดค้านไม่มีเหตุผลพอที่จะรับฟังได้ ให้สั่งยกคำคัดค้านนั้นการสั่งยกคำคัดค้านให้เป็นที่สุดการพ้นจากการเป็นกรรมการสอบสวนไม่กระทบถึงการสอบสวนที่ได้ดำเนินการไปแล้วข้อ ๑๐ ในกรณีที่ผู้ได้รับแต่งตั้งเป็นกรรมการสอบสวนผู้ใดเห็นว่าตนมีเหตุอันอาจถูกคัดค้านตามข้อ๙ วรรคหนึ่ง ให้ผู้นั้นรายงานต่อ ก.ศป. และให้นำข้อ ๙ วรรคสามและวรรคสี่มาใช้บังคับโดยอนุโลมข้อ ๑๑ ให้คณะกรรมการสอบสวนดำเนินการสอบสวนให้เสร็จโดยเร็วแต่ต้องไม่เกินสามสิบวันนับแต่วันที่ได้รับแต่งตั้งจาก ก.ศป.ถ้ามีความจำเป็นไม่อาจสอบสวนได้ทันภายในกำหนดเวลานั้นให้ขยายเวลาออกไปได้ไม่เกินสองครั้ง ครั้งละไม่เกินสิบห้าวันโดยก่อนที่จะขยายเวลาแต่ละครั้งให้แจ้ง ก.ศป. ทราบก่อนแต่ถ้าขยายเวลาแล้วยังสอบสวนไม่เสร็จจะขยายเวลาต่อไปอีกได้ก็ต่อเมื่อได้รับอนุมัติจาก ก.ศป.ข้อ ๑๒ ก่อนการสอบสวน ให้คณะกรรมการสอบสวนประชุมกำหนดแนวทางการสอบสวนและให้เสนอความเห็นต่อก.ศป. ว่าสมควรจะสั่งพักราชการตุลาการศาลปกครองผู้ถูกกล่าวหาเพื่อมิให้ปฏิบัติหน้าที่ราชการต่อไปอันจะเป็นการเสียหายแก่ราชการหรือไม่ถ้า ก.ศป. เห็นว่าสมควรสั่งพักราชการตุลาการศาลปกครองผู้ถูกกล่าวหาก็ให้สั่งให้พักตลาดเวลาที่คณะกรรมการสอบสวนทำการสอบสวน หรือจนกว่า ก.ศป.จะพิจารณากรณีที่ตุลาการศาลปกครองถูกกล่าวหาแล้วเสร็จในกรณีที่ ก.ศป. มิได้มีคำสั่งพักราชการตามวรรคหนึ่งหากความปรากฏแก่คณะกรรมการสอบสวนในระหว่างการสอบสวนว่าการให้ตุลาการศาลปกครองผู้ถูกกล่าวหาปฏิบัติหน้าที่ราชการต่อไปจะเป็นการเสียหายแก่ราชการให้คณะกรรมการสอบสวนเสนอความเห็นต่อ ก.ศป.เพื่อพิจารณามีคำสั่งพักราชการตุลาการศาลปกครองผู้ถูกกล่าวหาและให้นำความในวรรคหนึ่งมาใช้บังคับโดยอนุโลมข้อ ๑๓ เมื่อเริ่มการสอบสวนให้คณะกรรมการสอบสวนเรียกตุลาการศาลปกครองผู้ถูกกล่าวหามาพบเพื่อแจ้งข้อกล่วหาและอธิบายข้อกล่าวหาให้ทราบโดยไม่ต้องระบุชื่อพยานการแจ้งตามวรรคหนึ่ง ให้ทำเป็นหนังสือตามแบบ สส. ๒และให้ตุลาการศาลปกครองผู้ถูกกล่าวหาลงลายมือชื่อรับทราบข้อกล่าวหาในหนังสือดังกล่าวด้วยในกรณีที่ตุลาการศาลปกครองผู้ถูกกล่าวหาไม่ยอมลงลายมือชื่อรับทราบในหนังสือแจ้งข้อกล่าวหาให้คณะกรรมการสอบสวนจดแจ้งเหตุที่ไม่มีลายมือชื่อนั้นไว้ในหนังสือดังกล่าวแทนการลงลายมือชื่อข้อ ๑๔ ให้คณะกรรมการสอบสวนสอบถามตุลาการศาลปกครองผู้ถูกกล่าวหาว่ามีกรณีตามที่ถูกล่าวหาหรือไม่และจะชี้แจงหรือให้ถ้อยคำอย่างไรในกรณีที่ตุลาการศาลปกครองผู้ถูกกล่าวหาให้ถ้อยคำรับว่ามีกรณีตามที่ถูกกล่าวหาให้คณะกรรมการสอบสวนบันทึกถ้อยคำรับรวมทั้งเหตุผลและข้อเท็จจริงอื่นที่เกี่ยวข้องไว้ด้วย ในการนี้คณะกรรมการสอบสวนจะดำเนินการสอบสวนต่อไปหรือไม่ก็ได้ข้อ ๑๕ ในการสอบปากคำพยาน ผู้กล่าวหาและตุลาการศาลปกครองผู้ถูกกล่าวหา(๑)ต้องมีกรรมการสอบสวนไม่น้อยกว่ากึ่งหนึ่งของจำนวนกรรมการสอบสวนทั้งหมดจึงจะสอบสวนได้(๒) ห้ามมิให้กรรมการสอบสวนผู้ใดกระทำการล่อลวง ขู่เข็ญให้สัญญา จูงใจ หรือกระทำโดยมิชอบประการใด ๆ เพื่อให้บุคคลนั้นให้ถ้อยคำ(๓)ให้คณะกรรมการสอบสวนเรียกผู้ซึ่งจะถูกสอบปากคำเข้ามาในที่สอบสวนคราวละหนึ่งคนห้ามมิให้บุคคลอื่นอยู่ในที่สอบสวนเว้นแต่เป็นทนายความหรือที่ปรึกษาของตุลาการศาลปกครองผู้ถูกกล่าวหาหรือเป็นบุคคลซึ่งคณะกรรมการสอบสวนอนุญาตให้อยู่ในที่สอบสวนเพื่อประโยชน์แห่งการสอบสวนการสอบปากคำพยาน ผู้กล่าวหาและตุลาการศาลปกครองผู้ถูกกล่าวหาให้บันทึกถ้อยคำไว้ตามแบบ สส. ๓ ท้ายระเบียบนี้เมื่อได้บันทึกถ้อยคำเสร็จแล้ว ให้อ่านให้ผู้ให้ถ้อยคำฟัง หรือจะให้ผู้ให้ถ้อยคำอ่านเองก็ได้เมื่อผู้ให้ถ้อยคำรับว่าถูกต้องแล้วให้ผู้ให้ถ้อยคำและผู้บันทึกถ้อยคำลงลายมือชื่อไว้เป็นหลักฐานและให้กรรมการสอบสวนทุกคนซึ่งร่วมสอบสวนลงลายมือชื่อรับรองไว้ในบันทึกถ้อยคำนั้นด้วยถ้าบันทึกถ้อยคำมีหลายหน้า ให้กรรมการสอบสวนอย่างน้อยหนึ่งคนกับผู้ให้ถ้อยคำลงลายมือชื่อกำกับไว้ทุกหน้าในการบันทึกถ้อยคำ ห้ามมิให้ขูดลบหรือบันทึกข้อความทับถ้าจะต้องแก้ไขข้อความที่ได้บันทึกไว้แล้ว ให้ใช้วิธีขีดฆ่าหรือตกเติมและให้กรรมการสอบสวนผู้ร่วมสอบสวนอย่างน้อยหนึ่งคนกับผู้ให้ถ้อยคำลงลายมือชื่อกำกับไวัทุกแห่งที่ขีดฆ่าหรือตกเติมในกรณีที่ผู้ให้ถ้อยคำไม่ยอมลงลายมือชื่อให้จดแจ้งเหตุที่ไม่มีลายมือชื่อนั้นไว้ในบันทึกถ้อยคำด้วยในกรณีที่ผู้ให้ถ้อยคำไม่สมารถลงลายมือชื่อได้ ให้นำมาตรา ๙แห่งประมวลกฎหมายแพ่งและพาณิชย์มาใช้บังคับโดยอนุโลมข้อ ๑๖ ในกรณีที่คณะกรรมการสอบสอนเห็นว่าผู้ถูกกล่าวหามีกรณีตามข้อ ๓แต่เป็นเรื่องอื่นนอกจากที่ระบุไว้ในคำสั่งแต่งตั้งคณะกรรมการสอบสวนให้คณะกรรมการสอบสวนรายงานให้ ก.ศป. ทราบโดยเร็ว หาก ก.ศป.เห็นว่ากรณีดังกล่าวมีมูลให้แต่งตั้งคณะกรรมการสอบสวนสำหรับเรื่องนั้นโดยจะแต่งตั้งคณะกรรมการสอบสวนคณะเดิมเป็นผู้ทำการสอบสวนหรือจะแต่งตั้งคณะกรรมการสอบสวนใหม่ก็ได้ข้อ ๑๗ ในกรณีที่การสอบสวนพาดพิงไปถึงตุลาการศาลปกครองผู้อื่นให้คณะกรรมการสอบสวนพิจารณาในเบื้องต้นว่าตุลาการศาลปกครองผู้นั้นมีส่วนร่วมกระทำการในเรื่องที่สอบสวนนั้นด้วยหรือไม่ถ้าเห็นว่าเป็นผู้มีส่วนร่วมกระทำการในเรื่องที่สอบสวนนั้นให้คณะกรรมการสอบสวนรายงานไปยัง ก.ศป. เพื่อพิจารณาดำเนินการตามที่เห็นสมควรข้อ ๑๘ ให้คณะกรรมการสอบสวนมีอำนาจเรียกให้หน่วยงานทางปกครองหรือบุคคลใดมาให้ข้อเท็จจริงให้ถ้อยคำ หรือให้ส่งเอกสารหลักฐานที่เกี่ยวกับเรื่องที่สอบสวนได้ข้อ ๑๙ ในกรณีที่คณะกรรมการสอบสวนเรียกบุคคลใดมาเป็นพยานให้บุคคลนั้นมาชี้แจงหรือให้ถ้อยคำตามวัน เวลา และสถานที่ที่คณะกรรมการสอบสวนกำหนดในกรณีที่พยานไม่มา หรือมาแต่ไม่ให้ถ้อยคำหรือคณะกรรมการสอบสวนเรียกพยานไม่ได้ภายในเวลาอันสมควร คณะกรรมการสอบสวนจะไม่สอบสวนพยานนั้นก็ได้แต่ต้องบันทึกเหตุนั้นไว้ในสำนวนการสอบสวนด้วยข้อ ๒๐ ในกรณีที่คณะกรรมการสอบสวนเห็นว่าการสอบสวนพยานหลักฐานใดจะทำให้การสอบสวนล่าช้าไปโดยไม่จำเป็นหรือมิใช่พยานหลักฐานในประเด็นสำคัญ คณะกรรมการสอบสวนจะงดการสอบสวนพยานหลักฐานนั้นเสียก็ได้แต่ต้องบันทึกเหตุนั้นไว้ในสำนวนการสอบสวนข้อ ๒๑ เมื่อคณะกรรมการสอบสวนเห็นว่าได้ทำการสอบสวนเสร็จแล้วและเห็นว่าตุลาการศาลปกครองผู้ถูกกล่าวหามีกรณีตามข้อ ๓ให้คณะกรรมการสอบสวนเรียกตุลาการศาลปกครองผู้ถูกกล่าวหามาพบเพื่อแจ้งให้ทราบว่าจากการสอบสวนมีพยานหลักฐานที่สนับสนุนข้อกล่าวหาอย่างไรรวมทั้งให้ระบุวัน เวลาสถานที่ และการกระทำที่มีลักษณะเป็นการสนับสนุนข้อกล่าวหาด้วยการแจ้งตามวรรคหนึ่ง ให้ทำเป็นหนังสือตามแบบ สส. ๔ท้ายระเบียบนี้และให้ตุลาการศาลปกครองผู้ถูกกล่าวหาลงลายมือชื่อรับทราบในหนังสือดังกล่าวด้วยในกรณีที่ตุลาการศาลปกครองผู้ถูกกล่าวหาไม่ยอมลงลายมือชื่อรับทราบในหนังสือแจ้งสรุปพยานหลักฐานที่สนับสนุนข้อกล่าวหาตามวรรคสองให้คณะกรรมการสอบสวนจดแจ้งเหตุที่ไม่มีลายมือชื่อนั้นไว้ในหนังสือดังกล่าวแทนการลงลายมือชื่อข้อ ๒๒ ให้คณะกรรมการสอบสวนเปิดโอกาสให้ตุลาการศาลปกครองผู้ถูกกล่าวหาชี้แจงหรือนำพยานหลักฐานเข้าสืบแก้ข้อกล่าวหาได้ภายในระยะเวลาที่คณะกรรมการสอบสวนกำหนดในการนำพยานหลักฐานเข้าสืบแก้ข้อกล่าวหาตามวรรคหนึ่งตุลาการศาลปกครองผู้ถูกกล่าวหาจะนำพยานหลักฐานมาเองหรือจะขอให้คณะกรรมการสอบสวนเรียกพยานหลักฐานนั้นมาก็ได้ และให้นำความในข้อ ๑๘มาใช้บังคับโดยอนุโลมข้อ ๒๓ เมื่อคณะกรรมการสอบสวนได้ทำการสอบสวนเสร็จหรือได้ดำเนินการตามข้อ๒๑ และข้อ ๒๒ แล้ว ให้ทำรายงานการสอบสวนเสนอต่อ ก.ศป.กรรมการสอบสวนผู้ใดมีความเห็นแย้งให้ทำความเห็นแย้งแนบไว้กับรายงานการสอบสวนโดยถือเป็นส่วนหนึ่งของรายงานการสอบสวนด้วยรายงานการสอบสวนตามวรรคหนึ่ง ให้เป็นไปตามแบบ สส. ๕ท้ายระเบียบนี้ โดยอย่างน้อยต้องมีสาระสำคัญ ดังนี้(๑) สรุปข้อเท็จจริงและพยานหลักฐานและระยะเวลาที่ใช้ในการสอบสวนในกรณีที่ตุลาการศาลปกครองผู้ถูกกล่าวหาให้ถ้อยคำรับสารภาพให้บันทึกเหตุผลในการรับสารภาพไว้ด้วย(๒)วินิจฉัยเปรียบเทียบพยานหลักฐานที่สนับสนุนข้อกล่าวหากับพยานหลักฐานที่หักล้างข้อกล่าวหา(๓)ความเห็นของคณะกรรมการสอบสวนว่าตุลาการศาลปกครองผู้ถูกกล่าวหามีกรณีตามข้อ ๓หรือไม่ อย่างไร ถ้ามีกรณีตามข้อ ๓ เป็นกรณีตามมาตราใดและควรให้ตุลาการผู้ถูกกล่าวหานั้นออกจากราชการหรือไล่ออกจากราชการหรือไม่ อย่างไรข้อ ๒๔ เมื่อก.ศป.ได้พิจารณารายงานการสอบสวนของคณะกรรมการสอบสวนแล้วเห็นว่าตุลาการศาลปกครองผู้ถูกกล่าวหาไม่มีกรณีตามข้อ๓ ให้ ก.ศป. มีมติให้ยุติเรื่อง หาก ก.ศป. เห็นว่าตุลาการศาลปกครองผู้ถูกกล่าวหามีกรณีตามข้อ๓ ให้ ก.ศป. ดำเนินการดังนี้(๑) กรณีที่ ก.ศป. เห็นว่าการมีกรณีตามข้อ ๓ยังไม่ถึงขั้นที่จะให้ตุลาการศาลปกครองผู้นั้นพ้นจากตำแหน่ง ให้ ก.ศป.มีมติให้ยุติเรื่อง และให้นำผลการพิจารณาของ ก.ศป.ไปประกอบการพิจารณาเลื่อนตำแหน่งของตุลาการศาลปกครองผู้นั้น ในการนี้ ก.ศป.อาจมีมติให้ว่ากล่าวตักเตือนตุลาการศาลปกครองผู้นั้นหรือให้ตุลาการศาลปกครองผู้นั้นทำทัณฑ์บนไว้เป็นหนังสือด้วยก็ได้(๒) กรณีที่ ก.ศป. เห็นว่ามีการกรณีตามข้อ ๓ถึงขั้นที่จะให้ตุลาการศาลปกครองผู้นั้นพ้นจากตำแหน่ง ให้ ก.ศป.มีมติให้ตุลาการศาลปกครองผู้ถูกกล่าวหานั้นออกจากราชการหรือไล่ออกจากราชการแล้วแต่กรณีคำวินิจฉัยของ ก.ศป. ตามวรรคหนึ่ง ให้เป็นที่สุดข้อ ๒๕ การสอบสวนในขั้นตอนใดหากกระทำไม่ถูกต้องตามวิธีการที่กำหนดไว้ในระเบียบนี้ไม่ทำให้การสอบสวนทั้งหมดเสียไปทั้งนี้ หากการสอบสวนในขั้นตอนใดมิใช่สาระสำคัญอันจะทำให้เสียความเป็นธรรม ก.ศป.จะสั่งให้แก้ไขหรือดำเนินการในส่วนของขั้นตอนนั้นให้ถูกต้องหรือไม่ก็ได้แต่หากการสอบสวนในขั้นตอนใดเป็นสาระสำคัญอันจะทำให้เสียความเป็นธรรมให้ ก.ศป. สั่งให้คณะกรรมการสอบสวนแก้ไขหรือดำเนินการสอบสวนขั้นตอนนั้นให้ถูกต้องโดยเร็วข้อ ๒๖ ตุลาการศาลปกครองที่ถูกกล่าวหาตามข้อ๓แม้ภายหลังผู้นั้นจะพ้นจากตำแหน่งก็อาจมีการสอบสวนเพื่อลงโทษหรือเปลี่ยนแปลงคำสั่งให้ถูกต้องตามระเบียบนี้ได้เว้นแต่ตุลาการศาลปกครองผู้นั้นจะพ้นจากตำแหน่งเพราะตายข้อ ๒๗ ให้ ก.ศป.มีอำนาจวินิจฉัยชี้ขาดปัญหาเกี่ยวกับการปฏิบัติตามระเบียบนี้ข้อ ๒๘ ให้ประธานศาลปกครองสูงสุดรักษาการตามระเบียบนี้และให้มีอำนาจออกคำสั่งเพื่อประโยชน์ในการปฏิบิติตามระเบียบนี้ประกาศ ณ วันที่ ๑๔ ธันวาคม พ.ศ. ๒๕๔๔อักขราทร จุฬารัตนประธานศาลปกครองสูงสุดประธานกรรมการตุลาการศาลปกครอง[เอกสารแนบท้าย]๑. คำสั่ง ก.ศป. ที่..../๒๕.... เรื่อง แต่งตั้งคณะกรรมการสอบสวน(แบบ สส. ๑)๒. บันทึกการแจ้งข้อกล่าวหา (แบบ สส. ๒)๓. บันทึกถ้อยคำ (แบบ สส. ๓)๔. บันทึกการแจ้งสรุปพยานหลักฐานที่สนับสนุนข้อกล่าวหา (แบบ สส. ๔)๕. รายงานการสอบสวน (แบบ สส. ๕)(ดูข้อมูลกฎหมาย)ระเบียบก.ศป. ว่าด้วยวิธีการสอบสวนและสิทธิของตุลาการศาลปกครองซึ่งถูกกล่าวหาว่ามีเหตุให้ต้องพ้นจากตำแหน่ง(ฉบับที่ ๒) พ.ศ. ๒๕๕๘[๔]ข้อ ๒ ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปวิศนี/ผู้จัดทำ๒๒ กันยายน ๒๕๕๘[๑] ราชกิจจานุเบกษาเล่ม ๑๑๘/ตอนที่ ๑๑๖ ก/หน้า ๕๐/๑๙ ธันวาคม ๒๕๔๔[๒]ข้อ ๖ (๔) แก้ไขเพิ่มเติมโดยระเบียบ ก.ศป.ว่าด้วยวิธีการสอบสวนและสิทธิของตุลาการศาลปกครองซึ่งถูกกล่าวหาว่ามีเหตุให้ต้องพ้นจากตำแหน่ง(ฉบับที่ ๒) พ.ศ. ๒๕๕๘[๓] ข้อ ๖/๑ เพิ่มโดยระเบียบ ก.ศป.ว่าด้วยวิธีการสอบสวนและสิทธิของตุลาการศาลปกครองซึ่งถูกกล่าวหาว่ามีเหตุให้ต้องพ้นจากตำแหน่ง(ฉบับที่ ๒) พ.ศ. ๒๕๕๘[๔] ราชกิจจานุเบกษาเล่ม ๑๓๒/ตอนที่ ๘๔ ก/หน้า ๓๑/๓ กันยายน ๒๕๕๘